  Виталий Пронин Ижысь ульчаосысь Карлэн нуналэзлы сӥзем суредъёс  вылысь удмурт нылэз адӟыса, тодэ лыкто удмурт мультфильмъёсты лэсьтӥсь Александра Гладышлэн суредъёсыз. Но тодмо луиз: суредасьлэсь ужъёссэ нокин курымтэ.  Саша Гладышлэн но Карлэн нуналэзлы сӥзем суредъёс.Та баннеръёсты лэсьтӥз Ижысь «Парацельс» медиа-группа. Солэн директорез Вячеслав Леонтьев вера, нокыӵе плагиат ӧй вал шуыса. Саша Гладышлэн суредъёсысьтыз но банеръёс вылысь нылъёсъёслэн туссы пӧртэмесь, огеныз гинэ соос туж тупало - удмурт дэремъёссы  огкадесь.Но тодосчилэсь С. Лебедевалэсь удмурт дӥськутлы сӥзем книгаоссэ усьтӥд ке, адӟод: шаермылэн пӧртэм палъёсаз улӥсь удмуртъёслэн дӥсьсы ог-огзылэсь чутрак пӧртэмесь луо.Ачиз Саша Гладыш та югдур пумысен вера:- Мынам уг поты та учырез судозь вуттэме. Потэ, адямиос зэмос югдуред гинэ мед тододы шуыса. Шумпотӥсько, трос адямиос мыным дурбасьто шуыса. Та мон понна - валтӥсез!Мария Векшина Суредъёс: Александра Гладыш  